laion/Wikipedia-Exotic huggingface dataset:
সিংড়া জাতীয় উদ্যান

সিংড়া জাতীয় উদ্যান উত্তরবঙ্গের দিনাজপুর জেলায় অবস্থিত বাংলাদেশের একটি সংরক্ষিত বনাঞ্চল। স্থানীয়ভাবে এটি সিংড়া শালবন নামে পরিচিত। দিনাজপুর জেলা শহর থেকে সড়ক পথে ৪০ কি.মি. উত্তরে এবং বীরগঞ্জ উপজেলা থেকে ১৫ কি.মি. দূরে ভোগনগর ইউনিয়নে এর অবস্থান॥ এই বনভূমির মোট আয়তন ৩৫৫ হেক্টর এবং এর মধ্যে জাতীয় উদ্যানের পরিমাণ (সংরক্ষণ) ৩০৫.৬৯ হেক্টর। ডালাগ্রাম, চাউলিয়া, সিংড়া ও নর্তনদী এ ৪টি মৌজায় সিংড়া জাতীয় উদ্যান বিস্তৃত। প্রাকৃতিক পরিবেশ উন্নয়ন, বন্য প্রাণী সংরক্ষণ এবং পর্যটন সুবিধার উন্নয়নের লক্ষ্যে ২০১০ সালের ১০ অক্টোবর বনবিভাগ এটিকে জাতীয় উদ্যান হিসেবে ঘোষণা করে। সিংড়া জাতীয় উদ্যানের মাঝ দিয়ে বয়ে গেছে নর্ত নদী। পর্যটকদের সুবিধার্থে এখানে একটি ছোট পরিসরের রেস্ট হাউজ ও দুটি পিকনিক স্পট রয়েছে। শীত মৌসুমে এই বনে পর্যটকদের আনাগোনা বেড়ে যায়। সিংড়া শালবনের জীব বৈচিত্র্য সংরক্ষণে আরডিআরএস বাংলাদেশ এর সহযোগীতায় স্থানীয় জনপ্রতিনিধিদের সমন্বয়ে গঠিত একটি সহ-ব্যবস্থাপনা কমিটি কাজ করছে। সিংড়া বনকে ১৮৮৫ সালে অধিভুক্ত করা হয় এবং বাংলাদেশ স্বাধীন হওয়ার পর ১৯৭৪ সালে বনবিভাগের অধীনে নিয়ে গেজেট প্রকাশ হয়। পরবর্তীতে ২০১০ সালের ১০ ই অক্টোবর উত্তরাঞ্চলে অন্য তিনটি বনাঞ্চল এর সাথে এটিকে জাতীয় উদ্যান ঘোষণা করা হয়। সিংড়া মৌজার নামানুসারে এই সংরক্ষিত বনের নামকরণ করা হয় সিংড়া জাতীয় উদ্যান। এটি সিংড়া শালবন নামেও স্থানীয়ভাবে পরিচিত। সিংড়া জাতীয় উদ্যানে মূলত পত্রঝরা শালবৃক্ষের প্রাধান্য দেখা যায়। তবে শাল ছাড়াও এখানে জারুল, তরুল, শিলকড়ই, শিমুল, মিনজিরি, সেগুন, গামার, আকাশমনি, ঘোড়ানিম, সোনালু,গুটিজাম, হরতকি, বয়রা, আমলকি এবং বিভিন্ন ধরনের নাম না জানা উদ্ভিদ ও লতা-গুল্ম রয়েছে। এক সময়ে এই বনে বাঘ, নীলগাইসহ বিভিন্ন প্রজাতির বন্য জীবজন্তুর আবাস ছিল। তবে বনভূমি ধ্বংস ও ক্রমবর্ধমান জনসংখ্যার চাপে এ বনভূমি থেকে জীবজন্তু হারিয়ে যেতে থাকে। বর্তমানে এই বনে খরগোশ, শিয়াল, সাপ, বেজি সহ বিভিন্ন প্রজাতির পাখি ও পতঙ্গের দেখা পাওয়া যায়। শকুন,দে‌শি শুমচা, হাঁড়িচাচা, ব্রঞ্জ ফিঙ্গে, নীল গলা বসন্ত বৌরি, বড় তিত, খুরুলে পেঁচা, মেঘ হও মাছরাঙা, ইউরেশীও-কণ্ঠী ঘুঘু, তিলা ঘুঘু, বাংলা কাঠ-ঠোকরা, বেনে বউ, বুলবুলি, টুনটুনি, লম্বা লেজ রাতচরা ইত্যাদি বর্তমানে দেখা যায়।[তথ্যসূত্র প্রয়োজন] দৈনিক যুগের কথায় প্রকাশিত প্রতিবেদন।[স্থায়ীভাবে অকার্যকর সংযোগ] "বার্ষিক প্রতিবেদন ২০১৮-১৯" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  "বার্ষিক প্রতিবেদন ২০১৭-১৮" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  বাংলাদেশ জাতীয় তথ্য বাতায়ন - এ বীরগঞ্জ উপজেলা সম্পর্কিত পোর্টাল।[স্থায়ীভাবে অকার্যকর সংযোগ] http://uttorbangla.com/?p=3425
প্রত্নতত্ত্ব অধিদপ্তর (বাংলাদেশ)

বাংলাদেশ প্রত্নতত্ত্ব অধিদপ্তর বাংলাদেশের একটি রাষ্ট্রীয় সংস্থা। সংস্থাটি প্রত্নতত্ত্ব আইন ১৯৬৪ (১৯৭৬ সালে সংশোধিত) অনুসারে রাষ্ট্রের প্রত্নতাত্ত্বিক নিদর্শন রক্ষা ও নিয়ন্ত্রণ করে থাকে। ২০০৫ থেকে ঢাকার আগারগাঁওস্থ সদরদপ্তর থেকে কার্যক্রম পরিচালিত হয়ে আসছে। এ অধিদপ্তরের প্রধান কার্যনির্বাহীকে মহাপরিচালক বলা হয়। ১৮৬১ খ্রিষ্টাব্দে ব্রিটিশ শাসনামলে আর্কিওলজিক্যাল সার্ভে অফ ইন্ডিয়া নামে এই প্রতিষ্ঠানটি যাত্রা করে। ১৯৭১-এ বাংলাদেশ স্বাধীন হবার পর ঢাকায় এর কার্যালয় স্থাপিত হয়। ১৯৮৩ সালে বিভাগীয় পুনর্বিন্যাসের মাধ্যমে ঢাকায় প্রধান দপ্তরসহ ৪টি বিভাগে আঞ্চলিক অফিস প্রতিষ্ঠা করা হয়। এ ছাড়া অধিদপ্তরের অধীনে ২০ টি প্রত্নতাত্ত্বিক জাদুঘর রয়েছে। এ অধিদপ্তর দেশের প্রত্যন্ত অঞ্চলে ছড়িয়ে ছিটিয়ে থাকা প্রাচীন সংস্কৃতি চিহ্নের আবিস্কারের মাধ্যমে ইতিহাস পুনরুদ্ধার এবং আবিস্কৃত স্থাপত্যিক কাঠামোর সংস্কার সংরক্ষণ ও প্রদর্শনের কাজ করে থাকে। বাংলাদেশ প্রত্নতত্ত্ব অধিদপ্তর, বাংলাদেশের পুরাতাত্ত্বিক নিদর্শনসমূহের তালিকা প্রণয়নসহ তাদের রক্ষণাবেক্ষণে কাজ করে থাকে। বর্তমানে (এপ্রিল ২০২১) ৫২৪ টি সংরক্ষিত পুরাকীর্তি রয়েছে এই অধিদপ্তরের অধীনে। তন্মধ্যে উল্লেখযোগ্য হল মহাস্থানগড়, ময়নামতি, পাহাড়পুর বৌদ্ধ বিহার, সীতাকোট বিহার, কান্তজীর মন্দির, ছোট সোনা মসজিদ, ষাট গম্বুজ মসজিদ, ভাসুবিহার, বিহার ও বারবাজার, লালবাগ দুর্গ। তন্মধ্যে পাহাড়পুর বৌদ্ধ বিহার ও ষাট গম্বুজ মসজিদ বিশ্ব ঐতিহ্যবাহী স্থান হিসেবে মর্যাদা পেয়েছে। বর্তমানে বাংলাদেশ প্রত্নতত্ত্ব অধিদপ্তরের অন্তর্গত মোট ২১ টি জাদুঘর রয়েছে। লালবাগ কেল্লা জাদুঘর বালিয়াটি জমিদার বাড়ি জাদুঘর ময়মনসিংহ জাদুঘর পাহাড়পুর প্রত্নতাত্ত্বিক জাদুঘর মহাস্থান প্রত্নতাত্ত্বিক জাদুঘর রবীন্দ্র কাছারি বাড়ি পতিসর চলনবিল জাদুঘর কান্তনগর জাদুঘর বাঘা জাদুঘর পুঠিয়া রাজবাড়ী জাদুঘর তাজহাট জমিদার বাড়ি জাদুঘর খুলনা বিভাগীয় জাদুঘর বাগেরহাট জাদুঘর রবীন্দ্রকুঠিবাড়ি জাদুঘর মধুপল্লী জাদুঘর রবীন্দ্রনাথের শ্বশুর বাড়ি, দক্ষিণ ডিহি আমঝুপি নীলকুঠী, মেহেরপুর মির্জানগর নবাব বাড়ির হাম্মামখানা ময়নামতি জাদুঘর জাতিতাত্ত্বিক জাদুঘর, আগ্রাবাদ শেরেবাংলা স্মৃতি জাদুঘর বিভাগীয় জাদুঘর, বরিশাল Department of Archaeology, Bangladesh, গণপ্রজাতন্ত্রী বাংলাদেশ সরকার। পরিদর্শনের তারিখ: ২৯ জুন ২০১৩ খ্রিস্টাব্দ। "Department of Archaeology-Government of the People's Republic of Bangladesh - প্রত্নতত্ত্ব অধিদপ্তর-গণপ্রজাতন্ত্রী বাংলাদেশ সরকার"।  "জাদুঘর সমূহ"। সংগ্রহের তারিখ ১৭ এপ্রিল ২০২১।  বাংলাদেশের প্রত্নতাত্ত্বিক স্থানের তালিকা প্রাতিষ্ঠানিক ওয়েবসাইট
মাসমাক দুর্গ

মাসমাক দুর্গ (আরবি : قصر المصمك Qaṣr al-Maṣmak) সৌদি আরবের রাজধানী রিয়াদে অবস্থিত। এটি কাদামাটি ও ইট দিয়ে নির্মিত। মোটা দেয়ালের সাথে এতে চারটি ওয়াচটাওয়ার আছে। এর ভিত্তি পাথরের ব্লক দিয়ে নির্মিত। ১৯০২ সালের ১৪ জানুয়ারি ইবনে সৌদ রিয়াদ পুনর্দখলের সময় এটি দখল করেন। তাই ইতিহাসে এর গুরুত্ব রয়েছে। মোহাম্মদ ইবনে আবদুল্লাহ ইবনে রশিদের শাসনকালে রিয়াদের যুবরাজ আবদুল রহমান ইবনে সুলাইমান ইবনে দাবান ১৮৬৫ সালে দুর্গটি নির্মাণ করেন। ইবনে রশিদ ইবনে সৌদের কাছ থেকে রিয়াদ দখল করে নিয়েছিলেন। ১৯০২ সালে ইবনে সৌদ দুর্গটি পুনরায় দখল করেন। এই ঘটনা সৌদি আরবের ইতিহাসে অত্যন্ত গুরুত্বপূর্ণ জায়গা দখল করে নেয়। ভবিষ্যত রাজা আবদুল আজিজের বীরত্ব ও সাহসের এটি একটি প্রতীক হয়ে উঠে। আমিরের অন্যান্য সঙ্গীদের মধ্যে ছিলেন আবদুল আজিজ ইবনে মুসাইদি ইবনে জিলুয়া, আবদুল্লাহ ইবনে জিলুয়া, আবদুল আজিজ ইবনে আব্দুল্লাহ ইবনে তুর্কি, আমিরের ভাই মুহাম্মদ ইবনে আবদুল রহমান, আবদুল্লাহ ইবনে ইবরাহিম ইবনে আবদুল্লাহ আল সৌদ, ফাহাদ ইবনে ইবরাহিম ইবনে আবদুল মুহসিন আল মুশয়ারি ও নাসির ইবনে ফারহান ইবনে সৌদ আল ফারহান। বর্তমানে এই দুর্গটি কিং আবদুল আজিজ হিস্ট্রিকাল সেন্টারের অন্যতম অংশ। রিয়াদে পুনস্থাপিত দালানগুলোর মধ্যে এটিও রয়েছে। ১৯৯৯ সালে এর শতবর্ষ পূরণের অনুষ্ঠান হয়। এর পাম গাছের গেট ৩.৬৫ মিটার (১২ ফুট) উঁচু ও ২.৬৫ মিটার (৮.৭ ফুট) প্রশস্ত। দরজার মাঝখানে ‘’আল-খোখা’’ নামের একটি প্রবেশপথ আছে। যেকোনো সময়ে শুধু একজন লোক এটি দিয়ে প্রবেশ করতে পারে। এটি একটি প্রতিরক্ষামূলক ব্যবস্থা। এর ফলে গেট না খুলেই একজন লোক ভেতরে প্রবেশ করতে পারে। দুর্গে একটি মসজিদ ও কূপ রয়েছে। এর ছাদ পামসহ বিভিন্ন রঙিন কাঠ দ্বারা আচ্ছাদিত। অভ্যন্তরীণ কক্ষের গেটগুলোও রঙিন কাঠ দ্বারা নির্মিত। ১৯৮০ সালে দুর্গে কিছু সংস্কার করা হয় এবং ১৯৯৫ সালে এটিকে যাদুঘর হিসেবে পরিগণিত হয়। এতে তৎকালীন বেশ কিছু বন্দুক, পোশাক ও কৃষিজাত শিল্পদ্রব্য প্রদর্শনের ব্যবস্থা আছে। এটি সকল দর্শনার্থীদের জন্য উন্মুক্ত। পরিদর্শনের সময়সূচি হল: "متحف المصمك التاريخي"। ১০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৩।  Plan and Photographs at www.archnet.org
জার্মান জু-জুৎসু

জার্মান জু-জুৎসু ১৯৬০ সালে জার্মানিতে উন্নত এবং জুজুৎসু, জুডো, কারাতে এবং অন্যান্য বিভিন্ন ঐতিহ্যগত এবং আধুনিক মার্শাল আর্ট থেকে কৌশল ব্যবহার করে ঐতিহ্যগত জাপানি জু-জুৎসুর সাথে সম্পর্কিত একটি মার্শাল আর্ট। জার্মানিতে এর নিয়ন্ত্রক হচ্ছে (ডয়েচের জু-জুৎসু ভারবান্দ); প্রতিযোগিতামূলক খেলার দিকটি JJIF (জুজুৎসু ইন্টারন্যাশনাল ফেডারেশন) দ্বারা আন্তর্জাতিকভাবে সংবদ্ধ। এই সিস্টেম জার্মান পুলিশ বাহিনীকে শিখানো হয়। Braun, Christian (২০০৪)। Ju-Jutsu - Effektives Training. Das Prüfungsprogramm vom Gelb- und Orangegurt। Aachen, Germany: Meyer & Meyer Verlag। আইএসবিএন ৩-৮৯৮৯৯-০১১-৭।  "Polizeisportverein Karlsruhe"। ২০ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৩।  Deutscher Ju-Jutsu Verband (German Ju-Jutsu Association) (জার্মান)
বলশেভিক

বলশেভিক (ইংরেজি: Bolsheviks বা আদিরূপ Bolshevists; রুশ: большевики, большевик (singular), আ-ধ্ব-ব: [bəlʲʂɨˈvʲik]; উৎপত্তি bol'shinstvo থেকে যার অর্থ "majority" বা সংখ্যাগরিষ্ঠতা) হল মার্কসবাদী রাশিয়ান সোস্যাল ডেমোক্রেটিক লেবার পার্টির একটি উপদল যা ১৯০৩ সালের দ্বিতীয় পার্টি কংগ্রেসে এর অপর উপদল মেনশেভিক থেকে আলাদা হয়ে যায়। বলশেভিকেরা একটি গুরুত্বপূর্ণ ভোটে সংখ্যাগরিষ্ঠতা লাভ করে, তাই তাদের এই নাম। পরবর্তীতে তারা সোভিয়েত ইউনিয়নের কমিউনিস্ট পার্টিতে রূপান্তরিত হয়। বলশেভিকেরা ১৯১৭ সালের রুশ বিপ্লবকালীন অক্টোবরের বিপ্লবের সময় রাশিয়ার ক্ষমতায় আসে এবং রাশিয়ান সোভিয়েত ফেডারেটিভ সোস্যালিস্ট রিপাবলিকের পত্তন করে যা পরবর্তীকালে ১৯২২ সালে গঠিত সোভিয়েত ইউনিয়নের মুখ্য প্রশাসনিক অঞ্চল হিসেবে প্রতিষ্ঠা লাভ করে। ভ্লাদিমির লেনিন এবং আলেকজান্ডার বগদানভ কর্তৃক প্রতিষ্ঠিত বলশেভিক ১৯০৫ সাল নাগাদ একটি গণসংগঠনে পরিণত হয় যার সদস্য মূলতঃ ছিল অভ্যন্তরীণ গণতান্ত্রিক পদবিন্যাসে সংগঠিত শ্রমিক জনগোষ্ঠী যা কেন্দ্রীভূত গণতান্ত্রিক নীতিতে পরিচালিত হতো। তারা নিজেদেরকে রাশিয়ার বিপ্লবী শ্রমিক শ্রেণীর নেতা হিসেবে বিবেচনা করতো। তাদের বিশ্বাস ও কার্মকান্ডকে প্রায়ই বলশেভিকবাদ হিসেবে অভিহিত করা হয়। সোভিয়েত ইউনিয়ন থেকে নির্বাসনের পর বিপ্লবী বলশেভিক নেতা লিওন ত্রোত্‌স্কি তার প্রত্যক্ষ করা প্রকৃত লেনিনবাদ এবং জোসেফ স্তালিনের নেতৃত্বে পরিচালিত রাষ্ট্র ও দলের মধ্যকার পার্থক্য বোঝাতে সাধারণভাবে "বলশেভিক" এবং "বলশেভিস্ট শব্দ দুটি ব্যবহার করতেন। অক্টোবর বিপ্লব (নাম পরিবর্তন করে "সোভিয়েত ইউনিয়নের কমিউনিস্ট পার্টি") Ushakov's Explanatory Dictionary of Russian Language, article "Большевистский" Dictionaries define the word "Bolshevist" both as a synonym to "Bolshevik" and as an adherent of Bolshevik policies. Derived from men'shinstvo, "minority", which comes from men'she, "less". The split occurred at the Second Party Congress in 1903. Suny, Ronald Grigor (১৯৯৮)। The Soviet Experiment। London: Oxford University Press। পৃষ্ঠা 57। আইএসবিএন 978-0-19-508105-3।  After the split, the Bolshevik party was designated as RSDLP(b) (Russian: РСДРП(б)), where "b" stands for "Bolsheviks". Shortly after coming to power in November 1917 the party changed its name to the Russian Communist Party (Bolsheviks) (РКП(б)) and was generally known as the Communist Party after that point, however, it was not until 1952 that the party formally dropped the word "Bolshevik" from its name. (See Congress of the CPSU article for the timeline of name changes.)
আলি মর্দান খিলজি

আলি মর্দান খিলজি ১২১০ সালে গিয়াসউদ্দিন ইওয়াজ খিলজিকে পরাজিত করে বাংলার স্বাধীন সুলতান রূপে আসীন হন। তিনি দুই বছর শাসন করেন। আলি মর্দান খিলজির নিষ্ঠুরতা দরবারের সভাসদদেরকে তার প্রতি বীতশ্রদ্ধ করে তোলে। তাদের হাতে তিনি ১২১২ সালে নিহত হন। ৬০২ হিজরিতে (১২০৬ খ্রি.) বখতিয়ার খলজীর মৃত্যু হয় এবং তাঁর অন্যতম প্রধান অমাত্য  মোহাম্মদ শিরাণ খলজী নগৌর হতে এসে লখনৌতির শাসনভার গ্রহন করেন এবং আলী মর্দানের ইকতা বরসৌল আক্রমণ করে তাঁকে বন্দী করেন। কিন্তু কারাবাস থেকে পালিয়ে গিয়ে শিরাণ খলজী দিল্লিতে আশ্রয় নেন এবং সেখানে অবস্থান করেন। শীরাণ খলজী প্রকাশ্যে স্বাধীনতা ঘোষনা না করলেও অভ্যন্তরীণ শাসনের ব্যাপারে তিনি সম্পূর্ণ স্বাধীন ছিলেন। দিল্লীর সুলতানের নির্দেশে ১২০৭ খ্রিস্টাব্দে অযোদ্ধার গভর্নর কায়েমাজ রুমী বাংলা আক্রমণ করেন এবং ১২০৮ খ্রিস্টাব্দে শিরাণ খলজী পরাজিত হয়ে পালিয়ে গেলে হুসামউদ্দিন ইওজ খলজী দেওকোটের শাসক হন এবং তিনি দিল্লীর সুলতানের গভর্ণর হিসেবে লখনৌতির মুসলিম রাজ্য শাসন করতে থাকেন। ইতিমধ্যে আলী মর্দান সুলতান কুতুবুদ্দিনের সঙ্গে গজনী অধিকারে যুদ্ধ যাত্রার সঙ্গী হয়েছিলে এবং আলী মর্দান সেখানে আটকা পড়েছিলেন। তিনি অবশ্য গজনী থেকে দিল্লী ফিরে আসতে সক্ষম হন এবং কুতুবুদ্দিন আইবক কর্তৃক লখনৌতির গভর্নর নিযুক্ত হয়ে সৈন্য বাহিনী নিয়ে লখনৌতি উপস্থিত হলে ইওজ খলজী বিনা বাধায় তাঁকে প্রদেশের দায়িত্বভার বুঝিয়ে দিয়ে নিজস্ব কর্মস্থলে ফিরে যান। বাংলার শাসকগণ বাংলার ইতিহাস বাংলাদেশের ইতিহাস ভারতের ইতিহাস Rajadhyaksha, P. L. Kessler and Abhijit। "Kingdoms of South Asia - Indian Kingdom of Bengal"। www.historyfiles.co.uk (ইংরেজি ভাষায়)। সংগ্রহের তারিখ ২০২১-০৯-০৭।
লিওনিদ খাচিয়ান

লিওনিদ খাচিয়ান (মে ৩, ১৯৫২– এপ্রিল ২৯, ২০০৫) আর্মেনীয়-বংশোদ্ভুত রুশ গণিতবিদ ও কম্পিউটার বিজ্ঞানী। লিনিয়ার প্রোগ্রামিং এর প্রথম পলিনোমিয়াল সময় আ্যলগরিদম তার মৌলিক অবদান। খাচিয়ানের জন্ম সেইন্ট পিটার্সবার্গে। ৯ বছর বয়সে তিনি তার পিতামাতার সাথে মস্কোতে চলে আসেন। সোভিয়েত ইউনিয়ন এর একাডেমি অফ সাইন্সেস এর কম্পিউটিং সেন্টার হতে ১৯৭৮ সালে তিনি কম্পিউটেশনাল ম্যাথমেটিক্‌সে পিএইচডি ডিগ্রি, এবং ১৯৮৪ সালে ডিএসসি সম্মাননা লাভ করেন। ১৯৮২ সালে তিনি বিচ্ছিন্ন গণিতে অবদান রাখার জন্য ফাল্কারসন পুরস্কার লাভ করেন। ১৯৮৯ সালে মার্কিন যুক্তরাষ্ট্রে চলে আসার পূর্ব পর্যন্ত খাচিয়ান সোভিয়েত ইউনিয়নের বিভিন্ন শিক্ষা ও গবেষণা প্রতিষ্ঠানের সাথে যুক্ত ছিলেন। ১৯৮৯ সালে তিনি কর্নেল বিশ্ববিদ্যালয় এর অপারেশন রিসার্চ ও ইন্ডাস্ট্রিয়াল ইঞ্জিনিয়ারিং বিভাগে অতিথি অধ্যাপক হিসাবে যোগ দেন। ১৯৯০ সাল হতে তিনি রাটগার্স বিশ্ববিদ্যালয় এর কম্পিউটার বিজ্ঞান বিভাগে অধ্যাপক হিসাবে দায়িত্ব নেন।
ফখরুদ্দীন মুবারক শাহ

ফখরুদ্দীন মুবারক শাহ (ফার্সি/উর্দু:فخر الدين مبارك شاه) (শাসনকাল : ১৩৩৮-১৩৪৯) চৌদ্দ শতকে বাংলার স্বাধীন শাসক ছিলেন। তার শাসনাধীন এলাকা বর্তমান বাংলাদেশের পূর্ব ও দক্ষিণপূর্বাঞ্চল নিয়ে গঠিত ছিল। কিছু ইতিহাসবিদদের মতে, মুবারক একটি সুন্নি মুসলিম খান্দানে জন্মগ্রহণ করেছিলেন বর্তমান নোয়াখালী জেলার পূর্বাংশের একটি গ্রামে। এই গ্রামের সঠিক অবস্থান খুঁজে না পাওয়া গেলেও, কথিত আছে যে এটি কবিরহাট উপজেলায়, এবং সর্বোচ্চ সম্ভাবনা রয়েছে এই উপজেলার চাপরাশিরহাট ইউনিয়নে। তাঁর বংশ ছিল "কারাউনা" নামক একটি তুর্কী উপজাতি। মুবারক সিলাহদার হিসাবে চাকরী পেয়েছিল সোনারগাঁওয়ের শাসক বাহরাম খানের দরবারে। ফখরুদ্দিন মোবারক শাহের রাজধানী ছিল সোনারগাঁও। তিনি কুমিল্লা ও নোয়াখালী জয় করেন। এরপর তিনি উত্তরে সিলেট ও দক্ষিণে চট্টগ্রাম জয় করেন। গৌড়ের সুলতান আলাউদ্দিন আলি শাহের বিরুদ্ধে তিনি সফল নৌযুদ্ধ পরিচালনা করেন। তিনি বেশ কিছু বৃহৎ নির্মাণ প্রকল্পে হাত দেন যার মধ্যে মহাসড়ক, বাধ, মসজিদ ও সমাধি ছিল। মরোক্কোর বিখ্যাত পরিব্রাজক ইবনে বতুতা ১৩৪৬ সালে ফখরুদ্দিন মোবারক শাহের রাজধানী ভ্রমণ করেছিলেন। তার ভ্রমণবৃত্তান্তে তিনি উল্লেখ করেছেন, “ফখরুদ্দিন সন্দেহাতীতভাবে চমৎকার একজন শাসক, বিশেষ করে আগন্তুক এবং দরবেশ ও সুফিদের পছন্দ করেন তিনি”। Muazzam Hussain Khan, Fakhruddin Mubarak Shah ওয়েব্যাক মেশিনে আর্কাইভকৃত ২৫ আগস্ট ২০১২ তারিখে, Banglapedia: The National Encyclopedia of Bangladesh, Asiatic Society of Bangladesh, Dhaka, Retrieved: 2011-04-23 ডাঃ খালেদ মাসুকে রসূল, সম্পাদক (১৯৯২)। নোয়াখালীর লোকসাহিত্যে জনজীবনের পরিচয়। বাংলা একাডেমি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ট্রাভেলস অব ইবনে বতুতা, আরবি থেকে ইংরেজি অনুবাদ - এইচ. এ. আর. গিব, ইংরেজি থেকে বাংলা অনুবাদ - ইফতেখার আমিন, ঐতিহ্য প্রকাশনী, প্রকাশকাল - ফেব্রুয়ারি ২০০৪
স্টিভেন চু

স্টিভেন চু (জন্ম: ২৮ ফেব্রুয়ারি, ১৯৪৮) একজন মার্কিন পদার্থবিজ্ঞানী। তিনি ১৯৯৭ সালে পদার্থবিজ্ঞানে নোবেল পুরস্কার লাভ করেন। চু মিসৌরির সেন্ট লুইসে জন্মগ্রহণ করেন। তিনি রোচেস্টার বিশ্ববিদ্যালয় থেকে ১৯৭০ সালে গণিতে বিএ এবং পদার্থবিজ্ঞানে বিএসসি ডিগ্রি লাভ করেন। ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে পিএইচডি ডিগ্রি অর্জন করেন। পিএচডি ডিগ্রি অর্জনের পর চু আরো দুই বছর ইউনিভার্সিটি অব ক্যালিফোর্নিয়া, বার্কলেতে ডক্টরেটোত্তর গবেষণা করেন। এরপর তিনি বেল ল্যাবসে যোগ দেন। ১৯৮৭ সালে তিনি স্ট্যানফোর্ড বিশ্ববিদ্যালয় এর পদার্থবিজ্ঞানের অধ্যাপক পদে যোগদান করেন। ১৯৯০ থেকে ১৯৯৩ এবং ১৯৯৯ থেকে ২০০১ সাল পর্যন্ত তিনি ভিভাগের চেয়ারম্যানের দায়িত্বও পালন করেন। ২০০৪ সালের অগাস্টে তিনি লরেন্স বার্কলে ন্যাশনাল ল্যাবরেটরীর পরিচালক নিযুক্ত হন। তিনি একই সাথে ইউনিভার্সিটি অব ক্যালিফোর্নিয়া, বার্কলের পদার্থবিজ্ঞান বিভাগ এবং মলিকুলার ও সেল বায়োলজি বিভাগের শিক্ষক হিসেবে কাজ করতে থাকেন। Steven Chu's file. PolitiFact. Retrieved on 2012-02-04. "সংরক্ষণাগারভুক্ত অনুলিপি"। ১৫ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৩।  উইকিউক্তিতে স্টিভেন চু সম্পর্কিত উক্তির সংকলন রয়েছে। উইকিমিডিয়া কমন্সে স্টিভেন চু সংক্রান্ত মিডিয়া রয়েছে। Secretary of Energy Steven Chu at United States Department of Energy The Nobel Prize in Physics 1997 from Nobel Prize with biography, lecture, diploma, photos, symposia and links Bio ওয়েব্যাক মেশিনে আর্কাইভকৃত ১৬ জানুয়ারি ২০০৯ তারিখে from Lawrence Berkeley National Laboratory Energy@Berkeley: Solutions for Global Warming[স্থায়ীভাবে অকার্যকর সংযোগ], Berkeley University, November 13, 2007 includes link to event on YouTube BP Makes Berkeley World Center for Biofuels ওয়েব্যাক মেশিনে আর্কাইভকৃত ৩০ ডিসেম্বর ২০১৬ তারিখে press release on the BP collaboration February 16, 2007 Alternative Energy Sources ওয়েব্যাক মেশিনে আর্কাইভকৃত ১ জুন ২০১৯ তারিখে March 28, 2005, Chu's PowerPoint presentation Boulder’s physicists give Chu thumbs-up Article on other Nobel laureates' reactions to Chu as Secretary of Energy Biography and Bibliographic Resources, from the Office of Scientific and Technical Information, United States Department of Energy
করসায়ার মেমোরি

করসায়ার মেমোরি একটি কম্পিউটার পেরিফেরালস এবং হার্ডওয়্যার কোম্পানি। ক্যালিফোর্নিয়ার ফ্রেমন্টে এর সদর দপ্তর অবস্থিত। ১৯৯৪ সালে এটি প্রতিষ্ঠিত হয়। করসায়ার ডায়নামিক র‍্যাম মডিউল, ইউএসবি ফ্ল্যাশ ড্রাইভ, এটিএক্স পাওয়ার পাওয়ার সাপ্লাই, কম্পিউটার কেস, সিপিইউ এবং মেমোরি কুলিং, সলিড স্টেট ড্রাইভ, গেমিং অডিও, গেমিং পেরিফেরালস তৈরি এবং বিক্রয় করে। "Corsair, Form S-1/A, Filing Date May 4, 2012"। secdatabase.com। সংগ্রহের তারিখ মার্চ ২৮, ২০১৩।  Official website Corsair SEC Filings
ম্যাকডনেল ডগলাস ডিসি-১০

ম্যাকডনেল ডগলাস ডিসি-১০ হল ম্যাকডনেল ডগলাস কোম্পানি নির্মিত তিন ইঞ্জিন বিশিষ্ট জেট বিমান। এই বিমান মধ্য এবং লম্বা দূরত্বে সর্বোচ্চ ৩৮০ জন যাত্রী পরিবহন করতে সক্ষম। এই বিমানের অনন্য বৈশিষ্ট হল দুটি ইঞ্জিন দুই ডানায় এবং অপর ইঞ্জিনটি এর লেজে সন্নিবিষ্ট। ডিসি-১০ বিমানটি মূলত এর পূর্বসূরী ডিসি-৮ থেকে উন্নয়ন ঘটানো হয়েছে এবং লকহিড মার্টিন এল-১০১১ ট্রাইস্টারের সাথে একই বাজারে প্রতিযোগিতার উদ্দেশে এর উদ্ভব ঘটানো হয়েছে যা ডিসি-১০ এর মত একই ধরনের নকশায় তৈরী। ৩৮৬ টি বিমান ক্রেতাদের কাছে সরবরাহ করার পর ১৯৮৯ সালে এর উৎপাদন বন্ধ করে দেওয়া হয়। এই ৩৮৬ টি সরবরাহকৃত বিমানের মধ্যে ষাটটি বিমান আকাশে জ্বালানী সরবরাহের কাজে বিশেষ ভাবে নকশা করে ইউনাইটেড স্টেটস এয়ার ফোর্সের কাছে সরবরাহ করা হয়। ডিসি-১০ বিমান ফিডএক্স এক্সপ্রেস তাদের বিমান বহরে সর্বোচ্চ সংখ্যায় ব্যবহার করে আসছ। "DC-10 Family." ওয়েব্যাক মেশিনে আর্কাইভকৃত ১৩ ডিসেম্বর ২০১০ তারিখে Boeing Commercial Airplanes. Retrieved: January 4, 2011. DC-10 page on Boeing.com DC-10 history on Boeing.com DC-10 & MD-10 page on Airliners.net DC-10.net web site Early DC-10 concept
স্থানিকতা

স্থানিকতা প্রজাতির এমন এক ধর্ম যা নির্দেশ করে ঐ প্রজাতিটি একটি নির্দিষ্ট ভৌগোলিক সীমারেখা ছাড়া আর অন্য কোথাও বসবাস করে না বা জন্মে না। কোন প্রজাতিকে যদি একটি নির্দিষ্ট ভৌগোলিক সীমারেখা ছাড়া আর অন্য কোথাও দেখা না যায় তবে ঐ প্রজাতিটিকে সেই ভৌগোলিক সীমারেখার জন্য স্থানিক প্রজাতি বলা হয়। কোন দেশের আবাসিক একটি প্রজাতি যদি অন্য আরেক দেশে পাওয়া যায় তবে প্রজাতিটিকে স্থানিক প্রজাতি বলা যায় না। স্থানিকতা যে শুধু দেশের জন্য হয় তা নয়। এটি অঞ্চল, দেশ, দ্বীপ, কোন নির্দিষ্ট একটি পাহাড় বা নির্দিষ্ট বনাঞ্চলও হতে পারে। আবার স্থানিকতা যে কেবল প্রজাতির বেলায় বিবেচনা করা হয় তা নয়, উপপ্রজাতির ক্ষেত্রেও স্থানিকতা ধর্মটি হিসাব করা হয়। স্থানিক প্রজাতিগুলো বেশিরভাগ ক্ষেত্রে এমন সব স্থানে বসবাস করে যেগুলো ভৌগোলিক ভাবে বিচ্ছিন্ন। যেমন- দ্বীপ; দ্বীপগুলো ভৌগোলিক দিক থেকে বিচ্ছিন্ন হওয়ায় প্রজাত্যায়ন নিরবিচ্ছিন্নভাবে ঘটতে পারে। অর্থাৎ নতুন প্রজাতির রূপান্তর ঘটতে পারে। উদাহরণস্বরূপ বলা যায় হাওয়াই দ্বীপপুঞ্জ, গালাপাগোস দ্বীপপুঞ্জ বা নিউজিল্যান্ডের কথা। আবার ভৌগোলিকভাবে বিচ্ছিন্ন না হয়েও জীব বৈচিত্র্যের দিক থেকে বিচ্ছিন্ন অঞ্চলে স্থানিকতা দেখা দিতে পারে; যেমন ইথিওপিয়ার পাহাড়ী অঞ্চল বা বৈকাল হ্রদের মত বৃহৎ জলাশয়। Colin Peter Groves। "endemism"। Encyclopaedia Brittanica। সংগ্রহের তারিখ ৩০ জুন ২০১৩।  "ENDEMISM"। WORLD INSTITUTE FOR CONSERVATION & ENVIRONMENT, WICE। ১৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৩।  Juan J. Morrone (১৯৯৪)। "On the Identification of Areas of Endemism" (পিডিএফ)। Systematic Biology। 43 (3): 438–441। ডিওআই:10.1093/sysbio/43.3.438। ৩ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জুন ২০১৩।  CDL Orme, RG Davies, M Burgess, F Eigenbrod; ও অন্যান্য (১৮ আগস্ট ২০০৫)। "Global hotspots of species richness are not congruent with endemism or threat"। Nature। 436 (7053): 1016–9। ডিওআই:10.1038/nature03850। পিএমআইডি 16107848। উদ্ধৃতি শৈলী রক্ষণাবেক্ষণ: ও অন্যান্য স্পষ্টভাবে ব্যবহার করছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) JT Kerr (১৯৯৭)। "Species Richness, Endemism, and the Choice of Areas for Conservation" (পিডিএফ)। Conservation Biology। 11 (55): 1094–1100। জেস্টোর 2387391। ডিওআই:10.1046/j.1523-1739.1997.96089.x। ৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জুন ২০১৩।  অজানা প্যারামিটার |month= উপেক্ষা করা হয়েছে (সাহায্য)
তাতার খান

তাতার খান (বাহরাম খান নামেও পরিচিত) ১৩২৮ সাল থেকে ১৩৩৭ সাল পর্যন্ত তৎকালীন পূর্ব বাংলার (বর্তমান বাংলাদেশ) সোনারগাঁওয়ের গভর্নর ছিলেন। তিনি ছিলেন দিল্লী সালতানাতের একজন তুর্কি বংশোদ্ভূত সেনাপতি। তাতার খানের পিতা খোরাসানের সুলতান ছিলেন। তার পিতা মুলতান ও দিপালপুর জয়ের জন্য অভিযানে বের হন। এরপর দিল্লির সুলতান গিয়াসউদ্দিন তুগলক তাদের প্রতিহত করার জন্য মুলতানের দিকে যাত্রা করেন। যে রাতে গিয়াসউদ্দিন আক্রমণ করেন সেই রাতেই তাতার খানের জন্ম হয়। আক্রমণের ফলে আতঙ্কের কারণে তাকে ফেলে অন্যরা পালিয়ে যায়। সদ্য ভূমিষ্ঠ শিশুকে গিয়াসউদ্দিন পালক পুত্র হিসেবে গ্রহণ করেন এবং তার নাম রাখেন তাতার খান। গিয়াসউদ্দিনের কাছে তাতার খান লালিতপালিত হন। তাতার খান বাংলায় তুগলকদের আধিপত্য বৃদ্ধিতে অবদান রেখেছেন। ১৩২৪ সালে ত্রিহুত ও বাংলা জয়ের জন্য পরিচালিত গিয়াসউদ্দিন তুগলকের অভিযানে তাতার খান তার সাথে অংশ নেন। এসময় তিনি জৌনপুরের নিকটবর্তী জাফরাবাদের শাসক ছিলেন। তিনি লখনৌতি ও সোনারগাঁয়ের শাসক গিয়াসউদ্দিন বাহাদুর শাহর বিরুদ্ধে অভিযানে নেতৃত্ব দিয়েছেন। তাতার খান লখনৌতি থেকে বাহাদুর শাহকে বিতাড়িত করেছিলেন। পরে বাহাদুর শাহ পালিয়ে যাওয়ার সময় তাকে বন্দী করা হয়। গিয়াসউদ্দিন তুগলক দিল্লি ফেরার পূর্বে তাতার খানকে সোনারগাঁ ও সাতগাঁয়ের শাসক হিসেবে নিয়োগ দিয়ে যান। ১৩২৫ সালে পরবর্তী সুলতান মুহাম্মদ বিন তুগলক কর্তৃক বাহাদুর শাহ মুক্তি পান এবং তাকে সোনারগাঁয়ের শাসক হিসেবে নিযুক্ত করা হয়। একইসাথে তাতার খান সুলতানের প্রতিনিধি হিসেবে নিয়োগ পান। বাহাদুর শাহ ১৩২৮ সালে স্বাধীনতা ঘোষণা করেন। তিনি নিজের নামে মুদ্রাও চালু করেন। এরপর তাতার খানের সাথে যুদ্ধে বাহাদুর শাহ পরাজিত ও নিহত হন। বাংলায় তুগলকদের আধিপত্য স্থাপনে অবদানের কারণে দিল্লির সুলতান মুহাম্মদ বিন তুগলক কর্তৃক তাতার খানকে "খান-ই-আজম বাহরাম খান" উপাধিতে ভূষিত করা হয়। তাতার খান ১৩২৮ সালে সোনারগাঁয়ের গভর্নর হিসেবে নিয়োগ পান। তাতার খান জ্ঞানচর্চায় পৃষ্ঠপোষকতা প্রদান করেছেন। কুরআনের বহু তাফসির সংগ্রহ করে তিনি সোনারগাঁয়ের আলেমদের সহায়তায় তাফসির-ই-তাতারখানি নামক তাফসির সংকলন করেছিলেন। এছাড়াও ফতোয়ায়ে তাতারখানি নামক আইন গ্রন্থ সংকলনে তিনি পৃষ্ঠপোষকতা করেছেন। ফকিহ কামাল-ই-করিম ফিকহের উপর আরবিতে মাজমু-ই-খানী ফি আইন আল-মাআনি নামক গ্রন্থ রচনা করেছিলেন। এই গ্রন্থ তিনি বাংলার শাসক উলুগ কুতলুগ আইজ্জুদ্দিন বাহরাম খানের নামে উৎসর্গ করেছেন। এই বাহরাম খান ও তাতার খান একই ব্যক্তি। ১৩৩৭ সালে তাতার খান সোনারগাঁ মৃত্যুবরণ করেন। তার বর্ম রক্ষক ফখরুদ্দিন মোবারক শাহ এরপর নিজেকে সোনারগাঁওয়ের স্বাধীন সুলতান ঘোষণা করেন। বাংলার শাসকগণ সোনারগাঁও "তাতার খান - বাংলাপিডিয়া"। bn.banglapedia.org। সংগ্রহের তারিখ ২০২১-০২-২০।
গিয়াসউদ্দিন বাহাদুর শাহ

প্রথম গিয়াসউদ্দিন বাহাদুর শাহ লখনৌতির সুলতান শামসউদ্দিন ফিরোজ শাহের পুত্র ও উত্তরাধিকারী ছিলেন। ১৩২২ থেকে ১৩২৪ পর্যন্ত স্বাধীন শাসক ও ১৩২৪ থেকে ১৩২৮ পর্যন্ত গভর্নর হিসেবে তিনি রাজ্য শাসন করেন। পিতার জীবদ্দশায় গিয়াসউদ্দিন বাহাদুর শাহ মুদ্রা জারি করেন। পিতার মৃত্যুর পর ১৩২২ সালে তিনি ক্ষমতা লাভ করেন। দিল্লীর সুলতান গিয়াসউদ্দিন তুঘলক ১৩২৪ সালে তার বিরুদ্ধে যুদ্ধ ঘোষণা করেন। যুদ্ধে পরাজিত হওয়ার পর তাকে বন্দী হিসেবে দিল্লী নেয়া হয়। এরপর বাংলা দিল্লী সালতানাতের একটি প্রদেশে পরিনত হয়। একই বছর গিয়াসউদ্দিন তুঘলকের পুত্র ও উত্তরাধিকারী দিল্লীর সুলতান মোহাম্মদ বিন তুঘলক তাকে মুক্ত করে দেন ও সোনারগাঁওয়ের প্রাদেশিক গভর্নর হিসেবে নিয়োগ দেন। বাহাদুর শাহ গিয়াসপুর নামে একটি নতুন শহরের পত্তন করেন। এটি বর্তমান ময়মনসিংহ জেলার ২৫ কিমি. দক্ষিণ পশ্চিমে অবস্থিত ছিল। ১৩২৮ সালে তিনি স্বাধীনতা ঘোষণা করেন। তাকে দমনের জন্য সুলতান মোহাম্মদ বিন তুঘলক তার সেনাপতি বাহরাম খানকে প্রেরণ করেন। যুদ্ধে বাহাদুর শাহ পরাজিত ও নিহত হন। বাহরাম খান সোনারগাঁও পুনর্দখল করেন ও এর গভর্নর নিযুক্ত হন। বাংলার শাসকগণ বাংলার ইতিহাস ভারতের ইতিহাস "Ghiyasuddin Bahadur Shah in Banglapedia"। ৯ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৩।